Københavns Adresseavis, 1766-11-11
Fra Corsøer (see No. 164.) meldes end videre at et Fahrtøy var, efter Sr. Langelands sædvanlige Foranstaltning, udlagt paa Strømmen og ziret med alle Danske, Engelske og alle Nationers Flagge, som saluterede ved Hendes Majestets Dronningens Ankomst med 27 Canonskud, og besvaret fra bemeldte Sr. Langelands Fortresse med ligesaa mange Skud. Den oprettede Ære=Port var indvendig udziret med Speyle, Sindbilleder og Jnscriptioner; oven paa stode Musikantere med Panker og Trompetter. Ved Hendes Majestets Ankomst blev Hun i Kongens høye Navn gratuleret af Hans Excell. Hr. Geheimeraad og Ober=Kammerherre R. entlov, samt videre imodtaget af Hans Excellence Hr. Geheime Conferenz Raad og Stiftbefalingsmand Greve af Knuth og Hr. Conferenz Raad og Amtmand de Løvenør, foruden andre Herrer. Fra Sorøe meldes: at Hendes Majestet vores allernaadigste Dronning ankom dertil i allerhøyeste Velgaaende Løverdagen den 1ste Nov. Kl. 5 1/2 om Aftenen. Ved Skiel Pælene imellem Antvorskov og Sorøe, blev Hendes Majestet imodtagen af Hans Excellence Ober=Hofmesteren ved RidderAcademiet, de Herrer Academister og Hofmestere i Paille Collets med grønne Fløyels Opslage og Guldgallonerede Hatte, anførste af Academiets Staldmester, og desuden af et Corps af Academiets Betiente og 3 andre af Byen i grøn Uniform med ligeledes gallonerede Hatte, havende for sig Hr. Ober Førster Willumsen. Af hvilke samtlig Hendes Majestet blev geleydet til Academiet i følgende Orden: 1) forbenevnte grønne Corps af Academiets Betiente par viis, med Anfører Hr. Ober=Førsteren, havende for sig 2de Valdtonister. 2) Staldmesteren og det grønne Corps ligeledes par viis, og endelig Hans Excellence Hr. Ober=Hofmesteren til Hest, for ved Hendes Majestets Dronningens Vogn. Ved Ankomsten paa Academiet blev Hendes Majestet saluteret af et der paa steret Corps af Pauker og Trompetter, og af Canoner som vare plantede i Academiets Hauge mod Søen, desuden af den, til Hendes Majestets Vagt hid commanderende Esqvadron af Hr. Oberste von Weitersheims Regiment, og ved Trappen op til Academiet modtagen af Hans Excellence Ober=Hofmesteren og Frue, samt andre Stands=Personer, de Herrer Professores ved Academiet og Præsteskabet af Sorøe Amt. Hendes Majestet behagede og allernaadigst siden at holde aaben Taffel, da det blev enhver tilladt at passere omkring Taffelet, og imedens samme varede, blev i Forgemakket opført en smuk Jnstrumental Musiqve under Dantsemester og Organist Schubelers Direction. Paa Academiet var anrettet endeel Jlluminationer, deels med Malerier, deels med Lamper. Over Porten til Afcademiet, som var beklædt med grønt, Blomster=Festons og Frugt=Kurve, samt couleurede Glas Lamper, saae man begge Deres Majesteters Navne, paa den Side som vender ud imod Byen, og paa den anden Side ind til Academiet Hendes Majestets Navn, og derover i 2 Vindver Academiets og Baron Holbergs Vaabener illuminerede. J Haugen, midt ud for Academiets Hoved Bygning og Hendes Majestets Værelser, var og opført en smuk Jllumination af 13 Alens Høyde og 6 Alens Brede, i hvis Frontespice forestilledes 2 Hænder udstrakte af en Skye mod hverandre, ovet hvilke var 2 Cornucopiæ, derunder atter en Haand af en Skye, som ved en Krone foreenede de Danske og Engelske Vaabener, der med Skjoldholdere hvilede paa en Klippe, hvoraf saaes at rinde 2de Strømme, paa den høyre Side af Klippen var anbragt et brændende Alter, hvorpaa et Barn ofrede som Sindbillede paa Taknemmelighed for denne Forening; og paa den venstre Side Apollo spillende med nogle Muser, som Sindbillede paa Glæden. Det øvrige i Haugen var oplyst med Glas=Lamper. Over Indgangen til Academiet var og Hendes Majestets Navn med couleurede Lamper i grønt Buxdom smukt anbragt, og omgivet med en Baldachin med Krone over, behængt med mange Lamper; og i 2 Fag midt for Trappen 2de smukke Malerier, hvoraf det ene forestillede Minerva, det andet Æren; De andre af Academiets Bygninger vare og meget artig illuminerede, saavel som Byen baade med Malerier og Lys. Af det første gav især Hr. Rosbergs Hartvisens, Hr. Byefoged Jessens, Fattig Forstanderens og Hr. Assessor Almers Huuse en smuk Anseelse. Ved Hendes Majestets Ankomst paraderede Borgerskabet i Byen, med flyvende Fahne, et Corps Hautboister og Feldt Musiqve, da de fleste til denne Høytidelighed havde anskaffet sig nogenlunde Uniform og alle røde Patrontasker med Hans Kongelige Majestets Navn en Ciffre; Brandfolket med Spøyten vare og opstillede ved Borgerskabet. Om Morgenen den 2 hujus som var Søndagen, blev Hendes Majestet complimenteret ved en kort fransk Tale af Hans Excellence Hr. Ober=Hofmesteren i Academiets Navn, da og de Herrer Academister og Professores af høybemelte Hans Excellence bleve præsenterede Hendes Majestet; hvorpaa Allerhøystsamme Kl. 11. allernaadigst behagede, under Canoners Løsning, Musiqve og Borgerskabets Paradering uden for Academiets Bygning, at fortsette Sin Reyse videre til Ringsted, og blev, som ved Ankomsten, geleidet i samme Procession til Skiel=Pælene imellem Sorøe og Ringsted. Chinafareren Skibet Dronning Sophia Magdalena, under Hr. Capitain Dixen, har den 6 Novemb. lagt ud paa Rheden, for videre at udredes til forestaaende Reyse.